Sami Uotila

Sami Uotila (født 2. november 1976 i Helsingfors) er en tidligere finsk alpinist. Han var den første mannlige finske alpinisten som oppnådde en pallplassering i et verdenscuprenn.

Uotila kjørte for det finske landslaget fra 1993. Spesialdisiplinen hans var storslalåm. Han kjørte sitt første verdenscuprenn i desember 1994. Gjennombruddet i verdenseliten kom første fem år senere, da han i italienske Alta Badia kom på tredjeplass, den beste plasseringen noenesinne froen finsk alpinist. Dette resultatet greide han bare å kopiere en gang, i storslalåmrennet i Kranjska Gora i januar 2003.

Uotila deltok i OL 1998 og OL 2002. Han fullførte bare ett olympisk renn, da han ble nr. 19 i storslalåmrennet i Nagano.

Han deltok i verdensmesterskapet ved fire anledninger. (1997, 1999, 2001, 2005). Den beste plasseringen oppnådde han i 1999 i Vail, der han ble nummer ni i storslalåm.

Han la opp i 2007 etter 13 års deltakelse i verdenscupen. I dag arbeider han som kommentator for finsk TV.

 Pallplasseringer i verdenscupen 
Dato  Sted  Disiplin  Plassering 16. desember 2001   Alta Badia  Storslalåm  3 4. januar 2003   Kranjska Gora  Storslalåm  3

Referanser

 Eksterne lenker 

 Sami Uotilas hjemmeside

Kategori:Finske alpinister
Kategori:Deltakere for Finland under Vinter-OL 1998
Kategori:Alpinister under Vinter-OL 1998
Kategori:Deltakere for Finland under Vinter-OL 2002
Kategori:Alpinister under Vinter-OL 2002
Kategori:Personer fra Helsingfors